आज देश में विपरीत स्थिति है, पहले खरीदने के लिए अन्न नहीं था। आज देश में अन्न तो भरपूर है, पर घनघोर महँगाई के कारण आम जनता के पास अन्न खरीदने के लिए पैसा नहीं है। इस कारण देश का लाखों टन अनाज गोदामों में सड़ के जा रहा है और गरीब जनता भूखों मरने को विवश है। संस्कार विहीन सरकार में इच्छाशक्ति की कमी है, कारणवश अनाज सड़ कर तो खराब हो जाता है, पर उसे गरीब जनता में मुफ्त में बाँटने की हिम्मत नहीं है। यह वही मिसाल हो गई कि ‘खरबूजा छुरी पर गिरे या छुरी खरबूजे पर गिरे, कटना तो खरबूजे को ही है।’ अनाज नहीं था तब भी और आज अनाज बहुत है, फिर भी गरीबों को तो भूख का ही दामन थामना पड़ रहा है।